Hlásenie miestneho rozhlasu 28.06.2019
Vážení občania!
Hostinec Markíza oznamuje občanom obce, že dnes od 16,00 hodiny bude pečenie rýb, mäsa a klobásy. Každého srdečne očakávajú!
Oznamujeme Vám, že dňa 27. júla 2019, v sobotu sa koná v obci Trhová Hradská v okrese Dunajská Streda VI. Stretnutie áut a motoriek veteránov. Organizátori stretnutia tento rok vyhlásili aj zbierku na pomoc 9 ročného zdravotne postihnutého chlapčeka z Kolárova. Motorkári a autičkári, veteráni Vás žiadajú, aby ste taktiež pomohli chlapčekovi a to formou zberu uzáverov z PET fliaš. Žiadame Vás, aby ste pozbierané uzávery priniesli na Obecný úrad, kde 27. júla 2019, v deň sprievodu budú odovzdané organizátorom sprievodu, aby sme aj my prispeli na liečenie malému Tomášovi! Pomôžte, aby sme vedeli pomôcť! ĎAKUJEME! NECH JE POMOC STÁLE NA CESTE!